Vannet ligger i den sørlige enden av det gamle kulturlandskapet i Kirkebygda i Hurum, mellom Knivsfjellet i vest og Hurummarka i øst. Nordvest for vannet ligger den gamle storgården Rødby, som vannet er oppkalt etter. Her går jordene slakt ned mot vannet, mens vannet i øst og sør er omgitt av bratte åser. I sørvest ligger gårdene Holtvet og Torstvet på åser over vannet.